Xiaoyiren

Keisarinna Xiaoyiren (kuoli 24. elokuuta 1689), mantšulaisesta reunustetun keltaisen lippukunnan Tunggiya-klaanista, oli Kangxin puoliso. == Elämä == === Perhetausta === Xiaoyirenin henkilökohtaista nimeä ei ole kirjattu historiaan. Hänen perheensä kuului alun perin han-kiinalaiseen täyssiniseen lippukuntaan. * Isä: Guowei (; kuoli 1719), palveli ensimmäisen luokan sotilasvirkamiehenä () ja oli ensimmäisen arvoluokan herttua () ** Isänisä: Tulai (; 1606–1658), palveli ensimmäisen luokan sotilasvirkamiehenä () ja oli ensimmäisen arvoluokan herttua () ** Isänäiti: Rouva Gioro ** Isänpuolen täti: Keisarinna Xiaokangzhang (1638–1663), Kangxin äiti (1654–1722) * Äiti: Rouva Hešeri * Kuusi veljeä ** Kolmas nuorempi veli: Longkodo (kuoli 1728) * Nuorempi sisko: Keisarillinen jalosukuinen puoliso Quehui (1668–1743) === Kangxin aikakausi === Ei tiedetä, milloin rouva Tong saapui kiellettyyn kaupunkiin Kangxin puolisoksi. Hänet mainitaan ensimmäisen kerran virallisissa historiankirjoissa 18. syyskuuta 1677, kun Kanxi myönsi arvonimiä ja luokkia puolisoilleen. Tongista tuli "jalosukuinen puoliso". Koska hän oli keisarillisen haaremin ainoa jalosukuinen puoliso, hän ei saanut erikseen arvonimeä jolla erottaa hänet muista puolisoista. Kangxin keisarin toinen keisarinna, keisarinna Xiaozhaoren kuoli 18. maaliskuuta 1678. Rouva Tong laitettiin vastuuseen keisarillisesta haaremista ja hänestä tuli tosiasiallinen keisarinna. 13. joulukuuta 1678 yksi Kangxin puolisoista synnytti pojan, Yinzhenin. Keisarinnan tehtävänä oli perinteisesti valvoa kaikkien keisarin lasten kasvatusta riippumatta siitä, oliko hän heidän biologinen äitinsä vai ei. Koska rouva Tong oli kaikista kokenein puoliso, hänelle annettiin tehtäväksi kasvattaa Yinzhen. Rouva Tong ylennettiin 28. tammikuuta 1682 "keisarilliseksi jalosukuiseksi puolisoksi". Hän synnytti 13. heinäkuuta 1683 keisarin kahdeksannen tyttären, joka kuoli ennenaikaisesti 6. elokuuta 1683. Kun rouva Tong sairastui vakavasti, Kangxi ylensi hänet keisarinnaksi 23. elokuuta 1689. Hän kuoli seuraavana päivänä ja hänet siirrettiin Itäisten Qing-hautojen Jing- mausoleumiin. Hän sai postuumisti arvonimen "keisarinna Xiaoyiren". == Arvonimet == * Shunzhi-keisarin (1643–1661) tai Kangxi-keisarin (1661–1722) hallituskauden aikana: ** Rouva Tong * Kangxin aikakaudella (1661–1722): ** Jalosukuinen puoliso ( ; 18 syyskuuta 1677 alkaen 康熙十六年 八月 二十二日 ), kolmannen arvoluokan puoliso ** Keisarillinen jalosukuinen puoliso ( ; 28. tammikuuta 1682 alkaen 康熙二十年 十二月 二十日 ), toisen arvoluokan puoliso ** Keisarinna (; 23. elokuuta 1689 alkaen 康熙二十八年 七月 九日 ) ** Keisarinna Xiaoyi (; 3. marraskuuta 1689 alkaen 康熙二十八年 九月 二十二日 ) * Yongzhengin aikakaudella (1722–1735): ** Keisarinna Xiaoyiren (; heinäkuusta 1723 alkaen 雍正元年 六月 ) == Lapset == * Keisarillisena jalosukuisena puolisona: ** Kangxin kahdeksas tytär (13. heinäkuuta 1683 − 6. elokuuta 1683) ** Keskenmeno (elokuu 1689) == Xiaoyiren populaarikulttuurissa == * The Rise and Fall of Qing Dynasty (1987), Xiaoyireniä esitti Ha Chi-chan * Palace (2011), Xiayireniä esitti Zhang Xin * The Life and Times of a Sentinel (2011), Xiaoyireniä esitti Elaine Yiu == Lähteet == * * * === Viitteet === Luokka:Kiinan keisarinnat Luokka:1600-luvulla syntyneet Luokka:Vuonna 1689 kuolleet